Bobkový list je univerzálne korenie, ktoré sa vyznačuje špecifickou vôňou a chuťou. Používa sa na dochutenie polievok, omáčok a marinád, pridáva sa do pečeného mäsa, rýb a morských plodov, ale je vhodný aj do zeleninových a strukovinových jedál. Okrem toho je súčasťou bouquet garni, je užitočný pri nakladaní zeleniny, húb alebo mäsa a niekedy sa pridáva do sladkých jedál.